คชาภา ตันเจริญ

**คชาภา ตันเจริญ** (เกิด 7 กันยายน พ.ศ. 2521)  เป็นพิธีกร นักแสดง นักธุรกิจและผู้ประกาศข่าวชาวไทย เริ่มมีชื่อเสียงรายการไฮโซบ้านนอก จนได้เป็นนักจัดรายการวิทยุที่อีเอฟเอ็ม ในสังกัดเอไทม์ มีเดีย ตั้งแต่ปี พ.ศ. 2549 และเป็นที่พูดถึงในฐานะพิธีกรฝีปากกล้าอันดับต้น ๆ ของวงการบันเทิงไทย ต่อมาได้แจ้งเกิดในรายการโทรทัศน์ของตัวเองที่มีชื่อว่า **แฉ** ซึ่งเป็นผู้ดำเนินรายการหลัก ออกอากาศทางช่องจีเอ็มเอ็ม 25 อีกทั้งยังมีผลงานการแสดงที่มีชื่อเสียง อาทิ ตายโหง หอแต๋วแตกแหวกชิมิ และอังคารคลุมโปง เดอะซีรีส์ และผลงานอื่น ๆ อีกมากมาย

คชาภา ได้ออกมาเคลื่อนไหวทางการเมืองอยู่หลายครั้ง อาทิ การประท้วงในประเทศไทย พ.ศ. 2563–2564 และพูดถึงการบริหารจัดการของประยุทธ์ จันทร์โอชา และคณะรัฐมนตรีพลเอก ประยุทธ์ และเขาเคยถูกว่ากล่าวตักเตือนจากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ

## ประวัติ
คชาภา เกิดเมื่อวันที่ 7 กันยายน พ.ศ. 2521 ที่โรงพยาบาลมหาวิทยาลัยสแตนฟอร์ด รัฐแคลิฟอร์เนีย สหรัฐอเมริกา เป็นบุตรคนโตของสุชาติ ตันเจริญ อดีต สส.ฉะเชิงเทรา และอดีตรองประธานสภาผู้แทนราษฎรไทย คนที่ 1 กับนางศรีลา ทิพย์ฝั้น (หรืออีกชื่อหนึ่งว่าซาราห์ ทิพย์ฝั้น) และมีพี่น้องคือ ศักดิ์ชาย ตันเจริญ อดีต สส.ฉะเชิงเทรา เมื่อคชาภาอายุได้เพียง 7 เดือน นางสุภา ตันเจริญ ผู้เป็นย่า (เสียชีวิต พ.ศ. 2562) ได้นำเขามาเลี้ยงดูที่อำเภอศรีราชา จังหวัดชลบุรี เพราะขณะนั้นบิดาของคชาภา กำลังศึกษาอยู่ในระดับชั้นอุดมศึกษา หลังจากนั้นสุชาติ และศรีลาก็ได้แยกทางกัน เขาได้รับการเลี้ยงดูจากผู้เป็นปู่และย่ามาตลอด เมื่อคชาภากำลังเรียนอยู่ในชั้นมัธยมศึกษาตอนปลาย เขาเริ่มที่จะไม่ถูกกับบิดาของตน เนื่องจากคุยไม่ถูกคอกัน เมื่อคชาภาเรียนจบในชั้นมัธยมศึกษาแล้ว บิดาได้ส่งตัวของเขาไปยังประเทศนิวซีแลนด์ เพื่อไปเรียนต่อในชั้นอุดมศึกษา โดยบิดาตัดขาดการติดต่อ และครอบครัว กับเขา คชาภาเริ่มที่จะทำลายโรงเรียน เช่น จุดไฟเผาโรงเรียน สร้างความเดือดร้อนให้กับโรงเรียนเป็นอย่างมาก จนบิดาต้องบินมายังประเทศนิวซีแลนด์ เพื่อมาพบการอาจารย์ใหญ่ของมหาวิทยาลัยแห่งนี้ จากนั้นคชาภาจึงจบการศึกษา เขามีชื่อเกิดว่า "สุศิษฎา ตันเจริญ" ซึ่งต่อมาเมื่อเขาเข้าสู่วงการบันเทิง เขาได้เปลี่ยนชื่อเป็น "คชาภา ตันเจริญ"

สำเร็จการศึกษาระดับมัธยมศึกษา จากโรงเรียนอัสสัมชัญศรีราชา ระดับปริญญาตรี คณะบริหารธุรกิจ สาขาการจัดการโรงแรม จากมหาวิทยาลัยออกแลนด์ ประเทศนิวซีแลนด์

## วงการบันเทิง
คชาภาเริ่มออกเที่ยวกลางดึกกับเพื่อน ๆ และทำให้สุชาติ และสุภา ย่าของคชาภา ได้ตักเตือนว่ากล่าว จนสุชาติ ไล่ออกจากบ้าน จากนั้นคชาภา ได้ย้ายมาอยู่อาศัยข้างนอก เขาจึงลองสมัครเป็น ดีเจที่เอไทม์ มีเดีย จนกระทั่งได้เป็นดีเจ ที่เอไทม์ มีเดีย ที่อีเอฟเอ็ม และได้จัดรายการแรก คือรายการ แฉแต่เช้า คู่กับ กฤษณ์ ศรีภูมิเศรษฐ์ จนกระทั่งได้ทำรายการออกอากาศทางสถานีโทรทัศน์เป็นของตัวเองที่ชื่อว่า แฉแต่เช้า on TV คู่กับวรินดา ดำรงผล และคนอื่น ๆ คชาภามีความสนิทสนมกับบุคคลในวงการบันเทิงหลายคน เช่น กรรชัย กำเนิดพลอย วรินดา ดำรงผล เขมรัชต์ สุนทรนนท์ ธนัชพันธ์ บูรณาชีวาวิไล เป็นต้น

คชาภาได้เคยแนะนำให้ภัทรธิดา พัชรวีรพงษ์ ควรกลับไปใช้ชื่อว่า "ภัทรธิดา" ดังเดิม อีกทั้งสามารถใช้ได้ทั้งสองชื่อ คือ "นิดา" และ "ภัทรธิดา"

คชาภา ธนัชพันธ์ บูรณาชีวาวิไล และวรฤทธิ์ เฟื่องอารมย์ ในฐานะผู้ดำเนินรายการ และผู้สัมภาษณ์จักรพงษ์ จักราจุฑาธิบดิ์ ได้ประกาศขอยุติการทำหน้าที่ผู้ดำเนินรายการชั่วคราว เป็นเวลา 3 วัน เพื่อแสดงความรับผิดชอบกับเหตุการณ์ที่เกิดขึ้นกับทางรายการ และทางสถานีโทรทัศน์ ในกรณีฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ได้ออกมาพูดถึงรายการแฉ เนื่องจากมีการออกกาศที่ส่องไปเรื่องเรื่องเพศ และมีคำหยาบ และมีเนื้อหาล่อแหลมมากเกินไป อันเป็นเนื้อหาที่มีผลกระทบต่อศีลธรรมอันดีของประชาชน และเข้าเนื้อหาสื่อลามก อนาจาร ในขัดต่อมาตรา 37 แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. 2551 และปรับช่องจีเอ็มเอ็ม 25 เป็นจำนวน 5 หมื่นบาท

20 กันยายน พ.ศ. 2560 ฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ได้ออกมาพูดถึงรายการแฉซึ่งคชาภาเป็นพิธีกร เนื่องจากมีการออกกาศที่ส่องไปเรื่องเรื่องเพศ และมีคำหยาบ และมีเนื้อหาล่อแหลมมากเกินไป อันเป็นเนื้อหาที่มีผลกระทบต่อศีลธรรมอันดีของประชาชน และเข้าเนื้อหาสื่อลามก อนาจาร ในขัดต่อมาตรา 37 แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. 2551 และปรับช่องจีเอ็มเอ็ม 25 เป็นจำนวน 5 หมื่นบาท 

คชาภา ธนัชพันธ์ บูรณาชีวาวิไล และวรฤทธิ์ เฟื่องอารมย์ ในฐานะผู้ดำเนินรายการ และผู้สัมภาษณ์จักรพงษ์ จักราจุฑาธิบดิ์ ขอประกาศยุติการทำหน้าที่ผู้ดำเนินรายการชั่วราว เป็นเวลา 3 วัน เพื่อแสดงความรับผิดชอบกับเหตุการณ์ที่เกิดขึ้นกับทางรายการ และทางสถานีโทรทัศน์

10 กันยายน พ.ศ. 2564 คชาภาได้พูดถึงลลิษา มโนบาล นักร้องชาวไทย หนึ่งในสมาชิกวงแบล็กพิงค์ ที่ได้ออกเพลงที่ชื่อว่า "LALISA" โดยเขา ได้นำกันต์พิมุกต์ ภูวกุล และนิชคุณ หรเวชกุล นักร้องชาวไทย มาเปรียบเทียบว่ากันต์พิมุกต์ กับนิชคุณ ก็ไม่ได้ดังขนาดนี้ ในขณะที่กำลังดำเนินรายการแฉ ออกอากาศทางช่องจีเอ็มเอ็ม 25 ซึ่งต่อมาสังคมได้วิพากษ์วิจารณ์ ถึงเขาที่พูดถึง กันต์พิมุกต์ และนิชคุณ จนขึ้นเทรดทวิตเตอร์ **แบนมดดำ** ขึ้นสูงสุดเป็นอันดับ 1 ของไทย และสูงสุดเป็นเวลา 3 วัน โดยเขาได้ไลฟ์สดผ่านทางอินสตาแกรมส่วนตัว และขอโทษทางกันต์พิมุกต์ และนิชคุณ และเขาได้ขอโทษอีกครั้งในรายการแฉ ซึ่งเป็นรายการที่เขาพูดถึงกันต์พิมุกต์ และนิชคุณ โดยพี่ชายของกันต์พิมุกต์ก็ได้ออกมาพูดถึงในเรื่องนี้ด้วย ซึ่งต่อมาคชาภาได้เผยแชทส่วนตัวทางอินสตาแกรมส่วนตัว ขณะดำเนินรายการข่าวใส่ไข่ ออกอากาศทางสถานีโทรทัศน์ไทยรัฐทีวี 32 ระหว่างกันต์พิมุกต์ และเขา โดยเขา ได้ส่งข้อความไปทำนองว่าขอโทษที่ได้พูดออกไปแบบนั้น ซึ่งกันต์พอมุกต์ ได้ตอบกลับมาทำนองว่า ไม่เป็นไร และถ้ากันต์พิมุกต์กลับไทยเมื่อไหร่ จะชวนมาทานข้าวด้วยกัน ซึ่งต่อมาคชาภาได้ออกรายการของ วุฒิธร มิลินทจินดา เปิดเผยว่าเป็นความผิดพลาดครั้งใหญ่ และเป็ความผิดพลาดที่ใหญ่ที่สุดตั้งแต่อยู่ในวงการบันเทิงกว่า 10 ปี

3 มิถุนายน พ.ศ. 2565 คชาภาได้ออกมาพูดถึง "ภนิดา ศิริยุทธโยธิน" มารดาภัทรธิดา พัชรวีรพงษ์ เนื่องจากมารดาของภัทรธิดา ได้ออกมาเปิดเผยว่าจะเปิดภาพศพของภัทรธิดา โดยคชาภาได้ออกมาพูดถึงประเด็นนี้ว่ามันเหมาะสมหรือ มันเป็นธรรมกับคนตายหรือไม่ ขณะดำเนินรายการแฉ ออกอากาศทางช่องจีเอ็มเอ็ม 25

17 พฤศจิกายน พ.ศ. 2566 คชาภาได้กล่าวในรายการข่าวใส่ไข่ (ออกอากาศทางไทยรัฐทีวี) กรณีตฤณ เรืองกิจรัตนกุล เสียชีวิตในช่วงบ่ายของวัน เขาบอกว่าตฤณ ได้บอกในรายการช่วงเช้าทางกรีนเวฟว่าจะ จัดรายการเป็นวันสุดท้าย

## ชีวิตส่วนตัว
### บทบาททางการเมือง
พ.ศ. 2561 คชาภา สมัครเป็นสมาชิกพรรคไทยรักษาชาติ ตามคำเชิญของพานทองแท้ ชินวัตร บุตรชายทักษิณ ชินวัตร โดยได้รับหน้าที่สร้างคะแนนเสียงในกลุ่มบุคคลที่มีความหลากหลายทางเพศ ทว่าพรรคถูกยุบเสียก่อน

พ.ศ. 2563 คชาภา เป็นหนึ่งในผู้ลงชื่อคัดค้านการยุบพรรคอนาคตใหม่ และได้เข้าร่วมชุมนุมของกลุ่มราษฎร ที่แยกลาดพร้าว พร้อมทีมงานของเขา และถ่ายรูปลงสตอรี่อินสตาแกรมส่วนตัว พร้อมบอกให้กลุ่มผู้ชุมนุมระวังตัว และได้พูดถึงการสลายการชุมนุมของทางส่วนราชการกรุงเทพมหานครว่าควรปล่อยเขาไป ไม่ควรจะสลายการชุมนุมด้วยวิธีที่รุนแรงแบบนี้ ประชาชนมามือเปล่า

พ.ศ. 2564 คชาภาได้ออกมาพูดถึงการซื้อเรือดำน้ำ และอุปกรณ์ทางรบ ของประยุทธ์ จันทร์โอชา นายกรัฐมนตรี และคณะรัฐมนตรี ว่ามันเหมาะสมหรือไม่ที่ต้องซื้อเรือดำน้ำ และอุปกรณ์ทางรบในสถานการณ์ที่ประชาชนยากลำบากแบบนี้ โดยคชาภาได้อ้างอิงถึงสถานการณ์การแพร่ระบาดของโรคติดเชื้อไวรัสโควิด-19 ในประเทศไทย และเศรษฐกิจของประเทศ ที่ยากลำบากแบบนี้ อีกทั้งประชาชนยังขาดรายได้ในการเลี้ยงชีพของตัวเอง และครอบครัว

ต่อมาวันที่ 24 มีนาคม พ.ศ. 2566 คชาภาเป็นสมาชิกพรรคเพื่อไทย

### บทบาทการทำคุณประโยชน์ต่อสังคม
21 ตุลาคม พ.ศ. 2553 คชาภาร่วมรับโทรศัพท์ผู้บริจาคเงินและสิ่งของในรายการ "ราษฏ์ รัฐ รวมใจ ช่วยภัยน้ำท่วม" กับทักษิณ ชินวัตร อดีตนายกรัฐมนตรีไทย ณ ช่อง 9 อสมท.

### อาชีพนักการเมือง
คชาภาเคยเปิดเผยว่า สุชาติ ตันเจริญ บิดาของเขานั้น ต้องการที่จะให้เขาเป็นนักการเมืองอย่างที่บิดาอยากให้เป็น แต่เขาไม่ได้สนใจที่อยากจะเป็นนักการเมืองอย่างกับบิดา และครอบครัวของเขา

## ผลงาน
### รายการวิทยุ

### ละคร

### ละครชุด (ซีรีส์)

### รายการโทรทัศน์
*รายการตีท้ายครัว ทางสถานีโทรทัศน์ ช่อง 3
*รายการคุยแหกโค้ง (คู่กับ ณวัฒน์ อิสรไกรศีล) ทางสถานีโทรทัศน์ทีไอทีวี 
*รายการหนึ่งสมองสองมือ ทางสถานีโทรทัศน์สีกองทัพบกช่อง 7
*รายการคุยกันทันข่าว (ช่วง มดดำทำให้) ทางช่อง 5
*รายการล้วงลับตับแตก (คู่กับกรรชัย กำเนิดพลอย)​ ทางสถานีโทรทัศน์โมเดิร์นไนน์ทีวี
*รายการบอกเก้าเล่าสิบ (คู่กับกรรชัย กำเนิดพลอย)​ ทางสถานีโทรทัศน์โมเดิร์นไนน์ทีวี
*รายการ ตื่นมาคุย ทางสถานีโทรทัศน์โมเดิร์นไนน์ทีวี
*รายการ มูไนท์ (คู่กับกรรชัย กำเนิดพลอย)​ ทางเอ็มคอตเอชดี (ภายหลังรายการได้ย้ายไปออกอากาศที่ ไทยรัฐทีวี)​ 
*รายการกฤษณ์ มดดำ On TV คู่กับ กฤษณ์ ศรีภูมิเศรษฐ์ ทาง Media Channel
*รายการเวทีทอง ทางสถานีวิทยุโทรทัศน์กองทัพบก (รับเชิญ)
*รายการ แฉแต่เช้า ทาง จีเอ็มเอ็ม 25 (ปัจจุบันรายการนี้ยุติการออกอากาศแล้ว)
*รายการ แฉ ทางจีเอ็มเอ็ม 25 (2557–ปัจจุบัน)
*รายการ ข่าวใส่ไข่ ร่วมกับ หนุ่ม กรรชัย และ รถเมล์ คะนึงนิจ ไทยรัฐทีวี (2558–ปัจจุบัน)
*รายการ ทอล์กทะลุดาว ทางไทยรัฐทีวี
*รายการ ตัวแม่มาแล้ว ทางไทยรัฐทีวี
*รายการ คชาภาพาไปมู ทางไทยรัฐทีวี (2564 – ปัจจุบัน)
*รายการ Atime Showbiz ออกอากาศทาง เอไทม์ มีเดีย ร่วมกับ เฉลิมพล ทิฆัมพรธีรวงศ์ และธนัชพันธ์ บูรณาชีวาวิไล (2564–ปัจจุบัน)
*รายการ จิ้งจกทัก คู่กับ ทศพร ศรีตุลา ทางช่อง 3 เอชดี (2565-2566)
*รายการ คุยแหลก แดกดึก ออกอากาศทางยูทูบ คุยแหลก แดกดึก ร่วมกับ เฉลิมพล ทิฆัมพรธีรวงศ์ และ (2566–ปัจจุบัน)

### เพลง/คอนเสิร์ต

* คอนเสิร์ต DJs on Stage vs The Star คอนเสิร์ตดีเจเอไทม์และเดอะสตาร์ (พ.ศ. 2556) ร่วมกับ เรืองฤทธิ์ ศิริพานิช
* เพลง คู่เข่า และอีกมากมาย ร่วมกับ เรืองฤทธิ์ ศิริพานิช DJs on Stage vs The Star คอนเสิร์ตดีเจเอไทม์และเดอะสตาร์ (พ.ศ. 2556)

### ภาพยนตร์

## อ้างอิง

## แหล่งข้อมูลอื่น

* คชาภา ตันเจริญ ที่เอไทม์ มีเดีย
* คชาภา ตันเจริญ ที่อินสตาแกรม
* คชาภา ตันจเริญ ที่เฟซบุ๊ก

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2521
หมวดหมู่:นักแสดงชายชาวไทยเชื้อสายจีน
หมวดหมู่:นักแสดงภาพยนตร์ชายชาวไทย
หมวดหมู่:สกุลตันเจริญ
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงที่แสดงเป็นบุคคลที่มีความหลากหลายทางเพศ
หมวดหมู่:นักแสดงชายในศตวรรษที่ 21
หมวดหมู่:นักจัดรายการวิทยุชาวไทย
หมวดหมู่:ดีเจชาวไทย
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:ผู้ประกาศข่าวสำนักข่าววันนิวส์
หมวดหมู่:นักจัดรายการโทรทัศน์ชาวไทย
หมวดหมู่:ผู้ผลิตรายการข่าว
หมวดหมู่:พิธีกรชาวไทย
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:ยูทูบเบอร์ชาวไทย
หมวดหมู่:นักธุรกิจชาวไทยเชื้อสายจีน
หมวดหมู่:ชายรักร่วมเพศชาวไทย
หมวดหมู่:ชาวไทยที่มีความหลากหลายทางเพศ
หมวดหมู่:บุคคลจากรัฐแคลิฟอร์เนีย
หมวดหมู่:บุคคลจากโรงเรียนอัสสัมชัญศรีราชา
หมวดหมู่:บุคคลในสังกัดเอ-ไทม์ มีเดีย
หมวดหมู่:นักเคลื่อนไหวชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
หมวดหมู่:นักการเมืองพรรคเพื่อไทย